Η ξεκαρδιστική μίμηση του Leonardo DiCaprio στην Ellen για τότε που νόμιζε ότι έπεφτε το αεροπλάνο του\n08/01/2016 17:40 EET | Updated 08/01/2016 17:54 EET\nΈνας απολαυστικός Leonardo DiCaprio στην εκπομπή της Ellen DeGeneres.\nΟ 41χρονος ηθοποιός είχε κέφια όταν περιέγραφε μια ιστορία που κυριολεκτικά είδε τον Χάρο με τα μάτια του. Ήταν σε μια πτήση για την Ρωσία όταν ξαφνικά μια μηχανή εξερράγη. «Κοιτούσα έξω από το παράθυρο και είδα ότι είχε τυλιχτεί στις φλόγες» είπε.\nΌμως η συνέχεια είναι χειρότερη -και με έναν περίεργο τρόπο πιο αστεία.\nΕίναι η στιγμή που μιμείται την προφορά της αεροσυνοδού -από τον Νότο- που του εξηγεί ότι υπάρχει ένα... προβληματάκι με την μηχανή του αεροσκάφους (από το 3.05 του βίντεο).\n«Αισθάνθηκα ότι είχα είδη πεθάνει και είχα πάει στον παράδεισο, γιατί κανένας άλλος δεν το είχε δει και δεν έκαναν τίποτα. Και εγώ φώναζα “μα τι στο καλό συμβαίνει”. Τότε ήρθε η αεροσυνοδός και λέει “από ότι φαίνεται έχουμε ένα μικρό προβληματάκι εδώ”. Τότε ένας Ρώσος την ρώτησε (σ.σ. κάνοντάς και εκείνον με προφορά) “ποιο είναι το πρόβλημα;”». Και του απαντά:\n-Χάσαμε μια από τις μηχανές μας.\n-Πόσες μηχανές είχαμε;, ρωτά ξανά ο Ρώσος.\n-Είχαμε δύο, τώρα έχουμε μια...\nΜετά από αυτή την περιγραφή και τις άλλες περιπτώσεις που έφτασε κοντά στον θάνατο, θυμηθήκαμε κάτι άλλο που είχε πει σε μια συνέντευξη τον Δεκέμβριο: «Εάν η γάτα έχεις 7 ζωές, εγώ πιστεύω ότι έχω χρησιμοποιήσει μερικές»...\nPLUS:viralΛεονάρντο Ντι ΚάπριοΈλενβίντεοLeonardo DicaprioEllen Degeneres


www.12sports.gr: Τα εισιτήρια με Ηρακλή! - Μπάσκετ Στη διάθεσή των φιλάθλων τέθηκαν ήδη τα εισιτήρια του αγώνα του Σαββάτου (15:45) Κολοσσός- Ηρακλής για την 10η αγωνιστική της Basket League! - Ειδήσεις για όλα τα αθλήματα της Δωδεκανήσου\n16:35 | Δευ 2 Δεκ, 2019\nΣτη διάθεσή των φιλάθλων τέθηκαν ήδη τα εισιτήρια του αγώνα του Σαββάτου (15:45) Κολοσσός- Ηρακλής για την 10η αγωνιστική της Basket League!\nΗ Κ.Α.Ε. Κολοσσός ανακοίνωσε ότι έχει ξεκινήσει η προπώληση των εισιτηρίων για το παιχνίδι του Σαββάτου (15:45) με τον Ηρακλή. Αναλυτικά, η ανακοίνωση: ''Η Κολοσσός H Hotels KAE ανακοινώνει ότι η προπώληση των εισιτηρίων για τη 10η αγωνιστική της ΕΚΟ Basket League για τον εντός έδρας αγώνα της ομάδας μας με τον Ηρακλή έχει ξεκινήσει.\nΚΟΛΟΣΣΟΣ H HOTELS – ΗΡΑΚΛΗΣ\nΣΑΒΒΑΤΟ 7 ΔΕΚΕΜΒΡΙΟΥ στις 15:45\nBasic (Πέταλο Α & Β) 5€ (περιορισμένος αριθμός)\nΠολυθρόνα Β’ Σειρά 30€\nΠολυθρόνα Α’ Σειρά 50€\n*Η αγορά των παιδικών εισιτηρίων πραγματοποιείται ΜΟΝΟ από τα γραφεία της ΚΑΕ.\n- Tην ημέρα του αγώνα (Σάββατο 7/12), από τις 12:00, στα Εκδοτήρια του γηπέδου.\nΕνημερώνουμε ότι καθ’ όλη τη διάρκεια της χρονιάς και για τις ημέρες των αγώνων θα υπάρχει δωρεάν μεταφορά από τη Ρόδο προς το γήπεδο και επιστροφή.Για τον αγώνα με τον Ηρακλή η αναχώρηση θα γίνει από τη στάση του ΚΤΕΛ (στα γραφεία) στο Σαν Φραγκίσκο στις 14:30 (θα σταματήσει και στη στάση του ΚΤΕΛ στο Ροδίνι) και η επιστροφή μετά το τέλος του αγώνα.\nΠριν από 8 ώρες 16:38 | Τρι 2 Ιουν, 2020\nΠριν από 15 ώρες 09:41 | Τρι 2 Ιουν, 2020\nΠριν από 17 ώρες 08:02 | Τρι 2 Ιουν, 2020\nΠριν από 1 ημέρα 14:50 | Δευ 1 Ιουν, 2020\nΠριν από 1 ημέρα 13:50 | Δευ 1 Ιουν, 2020


ΚΑΠΕΤΑΝΙΣΣΕΣ: Χουβαρντού η κ. Διαμαντοπούλου χάρισε νέους φόρους στους εφοπλιστές!\nExantas 4 Μαΐου 2012 - 1:16 μ.μ.\nΕλπίζει, προφανώς, με τον τρόπο αυτόν η κα υπουργός, να ενισχυθεί & από τους εφοπ(λου)ληστές. Άκαρπες προσπάθειες τις τελευταίας ώρας.\nΔΑΝΑΗ 4 Μαΐου 2012 - 9:20 μ.μ.\nΓεια σου, Εξάντα μου! Χαιρετισμούς στα πέλαγα!\nExantas 16 Μαΐου 2012 - 11:46 μ.μ.\nπρος άρσην παρεξηγήσεων, με το nickname Exantas υπάρχουμε τόσο εμείς http://theexantas.blogspot.com/\nόσο και ο καπετάν Χρήστος http://captain-christos.blogspot.com/ με το ελληνικό Εξάντας. Ευπρόσδεκτοι οι χαιρετισμοί στα πέλαγα & τους ανταποδίδουμε.....\nΔΑΝΑΗ 18 Μαΐου 2012 - 9:55 μ.μ.\nΠολύ χρήσιμη η διευκρίνιση!


Σε άρση των περιορισµών για τα ζυθοποιία που µέχρι σήµερα απαγορεύονταν να συστεγάζονται µε εργοστάσια παραγωγής νερού και ποτών που προέρχονται από ζύµωση οδηγεί σχετική υπουργική απόφαση του υπουργείου Οικονοµικών που δηµοσιεύθηκε στην Εφηµερίδα της Κυβέρνησης (ΦΕΚ Β΄ 3457/2018).\n26/08/2018, 08:35 πμ\nΜε τη συγκεκριµένη διάταξη που υπογράφει η Κατερίνα Παπανάτσιου επιτρέπεται πλέον η συστέγαση και λειτουργία των ζυθοποιείων µε µονάδες παραγωγής ποτών από ζύµωση (κωδικός ΣΟ 22.06) οι οποίες λειτουργούν σύµφωνα µε τις διατάξεις του άρθρου 3 του νόµου 2969.2001, καθώς και µε µονάδες παραγωγής ποτών ελεύθερων αλκοόλης και εµφιάλωσης νερού ανθρώπινης κατανάλωσης. Απαγορεύεται ωστόσο η λειτουργία και συστέγαση ζυθοποιείων µε οινοποιεία, ποτοποιεία, αποσταγµατοποιεία και γενικά µονάδες που χρησιµοποιούν αιθυλική αλκοόλη.\nΗ δυνατότητα των ζυθοποιείων να παράγουν αλκοολούχα ή µη ποτά µε τη διαδικασία της ζύµωσης ήταν διαχρονικό αίτηµα των επιχειρήσεων του κλάδου που έχουν επεκτείνει τις δραστηριότητές τους σε αυτού του είδους τα προϊόντα, ενώ η διάταξη διευκολύνει πλέον και όσες εταιρείες εµφιαλώνουν πόσιµο νερό και έχουν παράλληλες δραστηριότητες παραγωγής µπίρας κλπ.


Ύφασμα για πολυθρόνα με Κωδικό 02-1670\nΝταμάσκ Ύφασμα Fr-One GOSH COL.15 PLAZA είναι ιδανικό για ταπετσαρίες καναπέδων σαλονιού, για πολυθρόνες, για καρέκλες τραπεζαρίας,για διακοσμητικά μαξιλάρια και για κουρτίνες, κατάλληλο και για ξενοδοχειακή, επαγγελματική χρήση, με σχέδιο Νταμάσκ και υφή Βελούδινη σε χρώματα Μπεζ, . Τα βραδυφλεγή υφάσματα Gilda της σειράς Genova Fr-One έχουν εξαιρετική αντοχή .Διαθέτουν τα βραδυφλεγή πιστοποιητικά EN13773 καιIMO FTPC PART 7: Textiles and films. Επίσης, διαθέτουν οικολογικό πιστοποιητικό OEKO-TEX και το πιστοποιητικό Acoustic absorption ISO 354 - ISO 11654 .


Τουρκία: Αγνοεί τις εκκλήσεις για κατάπαυση πυρός στο Ναγκόρνο Καραμπάχ - Κατηγορεί την Αρμενία για στοχοποίηση Αζέρων αμάχων | Liberal.gr\nΚυριακή 4 Οκτωβρίου 2020, 15:21\nΤουρκία: Αγνοεί τις εκκλήσεις για κατάπαυση πυρός στο Ναγκόρνο Καραμπάχ - Κατηγορεί την Αρμενία για στοχοποίηση Αζέρων αμάχων\n«Οι επιθέσεις της Αρμενίας με στόχο τους αμάχους στην Γκάντζα είναι μια νέα εκδήλωση της παράνομης στάσης της Αρμενίας. Καταδικάζουμε τις επιθέσεις αυτές», ανέφερε το τουρκικό υπουργείο Εξωτερικών. Η Άγκυρα υποστηρίζει το Μπακού και έχει απορρίψει εκκλήσεις άλλων χωρών για μια άμεση κατάπαυση του πυρός.\nΤο Αζερμπαϊτζάν ανακοίνωσε νωρίτερα ότι αρμενικές δυνάμεις βομβάρδισαν τη δεύτερη μεγαλύτερη πόλη του, την Γκάντζα, κι ένας άμαχος σκοτώθηκε, ενώ τέσσερις τραυματίστηκαν από πυρά αρμενικών ρουκετών. Η Αρμενία ωστόσο αρνήθηκε ότι επιτέθηκε στη γειτονική της χώρα, όμως ο ηγέτης του Ναγκάρνο Καραμπάχ, ενός θυλάκου μέσα στο Αζερμπαϊτζάν η πλειονότητα των κατοίκων του οποίου είναι Αρμένιοι, δήλωσε ότι στοχοποιήθηκε η Γκάντζα. Αργότερα είπε πως σταμάτησαν τα πυρά στην πόλη ώστε να αποφευχθούν οι απώλειες μεταξύ των αμάχων.\nΝα σημειωθεί ότι το Αζερμπαϊτζάν θα καταστρέψει στρατιωτικούς στόχους στην Αρμενία από τους οποίους η Αρμενία εκτοξεύει πυρά εναντίον αζερικών πόλεων, δήλωσε σήμερα σύμβουλος του Αζέρου προέδρου Ιλχάμ Αλίεφ.


Στην Αττική η θερμοκρασία θα κυμανθεί από 22 έως 29 βαθμούς Κελσίου\nΣυννεφιά και πτώση θερμοκρασίας θα είναι το σκηνικό του καιρού το Σαββατοκύριακο.\nΣυγκεκριμένα, στην Αττική, ο καιρός θα είναι γενικά αίθριος και οι άνεμοι θα πνέουν βορειοδυτικοί 4 με 5 βαθμιαία όμως θα γίνουν μεταβλητοί 3 με 4 μποφόρ. Η θερμοκρασία θα κυμανθεί από 22 έως 29 βαθμούς Κελσίου.\nΑνάλογο θα είναι το σκηνικό του καιρού και στη Θεσσαλονίκη. Οι άνεμοι θα πνέουν βορειοδυτικοί 4 με 5 βαθμιαία όμως στη συνέχεια θα γίνουν μεταβλητοί 3 με 4 μποφόρ. Η θερμοκρασία θα φτάσει τους 27 βαθμούς Κελσίου.\nΚαιρός: στην ανατολική Μακεδονία και τη Θράκη τοπικές νεφώσεις. Στις υπόλοιπες περιοχές γενικά αίθριος.\nΆνεμοι: βόρειοι βορειοδυτικοί 4 με 6 μποφόρ με γρήγορη εξασθένηση.\nΚαιρός: στα βόρεια τοπικές νεφώσεις. Στις υπόλοιπες περιοχές γενικά αίθριος.\nΑύριο, Κυριακή, ο καιρός θα είναι γενικά αίθριος. Στα δυτικά θα σημειωθούν αραιές νεφώσεις που από το μεσημέρι βαθμιαία θα πυκνώσουν και το βράδυ θα σημειωθούν τοπικές βροχές.\nΟι άνεμοι θα πνέουν δυτικοί βορειοδυτικοί 4 και στα νότια πελάγη 5 με 6 μποφόρ, ενώ η θερμοκρασία θα σημειώσει μικρή πτώση στα δυτικά.


Για τα έργα της Θεσσαλονίκης στο Υ.Π.ΕΝ. ο Σταύρος Καλαφάτης - Karfitsa.gr\n24 Ιανουαρίου 2021, 13:21\nΣύσκεψη με τον Υπουργό Περιβάλλοντος και Ενέργειας Κώστα Σκρέκα, τους Υφυπουργούς Νικόλαο Ταγαρά και Γιώργο Αμυρά και τους Γενικούς Γραμματείς του Υπουργείου Κωνσταντίνο Αραβώση και Ευθύμιο Μπακογιάννη είχε ο Υφυπουργός Εσωτερικών αρμόδιος για θέματα Μακεδονίας – Θράκης Σταύρος Καλαφάτης.\nΣυζήτησε με την ηγεσία του Υπουργείου Περιβάλλοντος θέματα που αφορούν σε έργα της Θεσσαλονίκης και ειδικότερα για την ενοποίηση του θαλάσσιου παραλιακού μετώπου, το Μουσείο Ολοκαυτώματος, το Στρατόπεδο Κόδρα, το Στρατόπεδο Παύλου Μελά και την ανάπλαση του χώρου της ΔΕΘ.\n20 Ιανουαρίου 2021, 22:49\n20 Ιανουαρίου 2021, 21:20\nΚορονοϊός: Στο “κόκκινο” η Αττική – Μείωση κρουσμάτων στη Θεσσαλονίκη\n20 Ιανουαρίου 2021, 17:45\nΜ.Θεμιστοκλέους: Έχουμε εξασφαλίσει 26.090.000 δόσεις εμβολίων


Αντίρριο - Ιωάννινα σε λιγότερο από 2,5 ώρες\nΣε κυκλοφορία το 57% του δρόμου της Ιόνιας Οδού / Στην τελική ευθεία της παράδοσής του, ο αυτοκινητόδρομος\nΟ υπουργός Υποδομών και Μεταφορών κ. Χρήστος Σπίρτζης, παρέδωσε σήμερα στην κυκλοφορία ένα ακόμη αυτοτελές οδικό τμήμα του αυτοκινητοδρόμου «Ιόνια Οδός», ο οποίος βρίσκεται στην τελική ευθεία της παράδοσης του. Ο κ. Σπίρτζης χαρακτήρισε ως ιδιαίτερη μέρα για την Ήπειρο και το νομό Ιωαννίνων τη σημερινή παράδοση του οδικού τμήματος και επανέλαβε ότι: «Τα έργα δεν ανήκουν σε καμία κυβέρνηση, σε κανένα υπουργό, σε κανένα περιφερειάρχη ή δήμαρχο. Ανήκουν στον ελληνικό λαό. Εμείς κρινόμαστε όλοι, για την αποτελεσματικότητα μας, το κόστος του έργου και τις διαφανείς διαδικασίες που πρέπει να τηρούνται».\nΟ Υπουργός Υποδομών και Μεταφορών συνοδευόμενος από τον Γενικό Γραμματέα Υποδομών κ. Γιώργο Δέδε και τον Διευθυντή του Γραφείου του κ. Σταύρο Καραγκούνη αναφέρθηκε εκτενώς στο πρόγραμμα δημόσιων υποδομών που δρομολογείται και εκτελείται στην Ήπειρο και το οποίο θα συμβάλλει αποφασιστικά στην αναβάθμιση των συγκοινωνιακών υποδομών αλλά και στην παράλληλη άρση της απομόνωσης της Ηπείρου, από την οποία επί δεκαετίες ταλανίζεται, καθώς αποτελεί μια από τις οικονομικά ασθενέστερες περιφέρειες της Ευρωπαϊκής Ένωσης.\nΌπως χαρακτηριστικά τόνισε, «οφείλουμε» να δώσουμε στους πολίτες της Ηπείρου «τις απαραίτητες δημόσιες υποδομές, για να μπορεί να εισφέρει στην προσπάθεια της χώρας, κάτι που τα προηγούμενα χρόνια ήταν απαγορευτικό, καθώς δεν υπήρχαν οι βασικές υποδομές».\nΟ νέος δρόμος θα αποτελέσει από σήμερα ανάσα ζωτικής σημασίας για τους πολίτες της Ηπείρου, συμβάλλοντας δραστικά στην ασφάλεια των οδικών μετακινήσεων και μεταφορών. Η παράδοση σε κυκλοφορία του τμήματος Φιλιππιάδα – Πέρδικα, δημιουργεί συνθήκες ασφαλούς οδήγησης, καθώς αντικαθιστά το σημερινό τμήμα της Εθνικής Οδού Άρτας – Ιωαννίνων, στο οποίο ήταν βαρύς ο φόρος αίματος που πλήρωναν οι πολίτες, λόγω της μεγάλης συχνότητας τροχαίων δυστυχημάτων. Ο ίδιος ο υπουργός τόνισε χαρακτηριστικά στην κατακλείδα της ομιλίας του: «Ευχόμαστε να μη γίνει ούτε ένα μικρό ατύχημα, να μην ξαναζήσουν οι Ηπειρώτες, αυτό που ζούσαν τόσα χρόνια, αυτόν τον μεγάλο φόρο αίματος».\nΑκολουθεί η ομιλία του Υπουργού Υποδομών και Μεταφορών κ. Χρήστου Σπίρτζη, που πραγματοποιήθηκε κατά την τελετή παράδοσης του οδικού τμήματος Φιλιππιάδα – Ιωάννινα στη γέφυρα Τσαγκαρόπουλου.\nΟμιλία Υπουργού Υποδομών και Μεταφορών κ. Χρήστου Σπίρτζη\nΣτοιχεία και τεχνικά χαρακτηριστικά του αυτοκινητοδρόμου «Ιόνια Οδός»\nΟ Αυτοκινητόδρομος Ιόνια Οδός μήκους 196 χιλιομέτρων ξεκινάει από την Γέφυρα Ρίου – Αντιρρίου και ολοκληρώνεται στην Εγνατία Οδό, διασχίζοντας τους Νομούς Αιτωλοακαρνανίας, Άρτας, Πρεβέζης και Ιωαννίνων.\nΤο έργο χαρακτηρίζεται ως τμήμα του Διευρωπαϊκού Δικτύου Μεταφορών (ΤΕΝ).\nΕξυπηρετεί τις διεθνείς κυκλοφοριακές πύλες στην Πάτρα, Ηγουμενίτσα και Κακαβιά όπως και την διαπεριφερειακή κυκλοφορία.\nΑποτελείται από δύο λωρίδες ανά ρεύμα κυκλοφορίας καθώς και από λωρίδα έκτακτης ανάγκης (ΛΕΑ). Το πλάτος του αυτοκινητοδρόμου στο τμήμα Αντίρριο – Α/Κ Αμβρακίας είναι 24,5 μ. με μεσαία νησίδα με new jersey και φύτευση, ενώ αντίστοιχα στο τμήμα Α/Κ Αμβρακίας – Εγνατία Οδός είναι 22,0 μ. με διπλό new jersey στην μεσαία νησίδα.\nΗ ταχύτητα μελέτης για το τμήμα Αντίρριο – Α/Κ Αμβρακίας είναι 110 χλμ./ώρα στα ανοικτά τμήματα και 100 χλμ./ώρα στις σήραγγες ενώ αντίστοιχα στο τμήμα Α/Κ Αμβρακίας – Εγνατία οδός είναι 100 χλμ./ώρα γενικώς.\nΠεριλαμβάνει δέκα εννέα (19) Ανισόπεδους Κόμβους, εννέα (9) Σταθμούς Εξυπηρέτησης Αυτοκινητιστών, τρία (3) Κέντρα Εκμετάλλευσης και Συντήρησης, τέσσερις (4) σήραγγες συνολικού μήκους διπλού κλάδου περίπου 5.650 μ., δέκα έξι (16) γέφυρες μήκους πάνω των 50 μ., Άνω & Κάτω Διαβάσεις, Τοίχους αντιστήριξης, Οχετούς Διευθέτησης, Χώρους Στάθμευσης και Ανάπαυσης, Κέντρα Διαχείρισης Κυκλοφορίας, Κέντρα Ελέγχου Σηράγγων, Κτίρια Πυροσβεστικής Υπηρεσίας κάλυψης σηράγγων αυτοκινητοδρόμου κλπ..\nΤεχνικά χαρακτηριστικά του οδικού τμήματος της Ιόνιας Οδού που παραδόθηκε σήμερα\n7 Γέφυρες με μεγαλύτερες τη Γέφυρα Τσαγκαρόπουλου & τη Γέφυρα Γυμνότοπου.\n6 Άνω & 7 Κάτω διαβάσεις\n3 χώροι προσωρινής στάθμευσης αμφίπλευροι: 160,9 χλμ., 172,1 χλμ. & 179,4 χλμ.


Δημοσιεύθηκε: 31/05/2021, ημέρα Δευτέρα και ώρα 15:16 Θέμα δημοσίευσης:\nΤελικά η πλάστιγγα έγειρε προς το 10Χ50, το οποίο και αγόρασα. Οι λόγοι συνοψίζονται ως εξής:\nΦωτορύπανση - +\nΚόρη εξόδου - +\nΜεγένθυση - +\nΤρέμουλο + -\nΠιο αναλυτικά, το 10Χ50 έχει καλύτερη απόδοση σε συνθήκες φωτορύπανσης, έχει κόρη εξόδου πιο συμβατή με την κόρη οφθαλμού μου (λόγο ηλικίας), και φυσικά η μεγαλύτερη μεγένθυση μας δίνει πιο λεπτομερείς εικόνες. Το αδύναμο σημείο του 10Χ50 είναι ξεκάθαρα το αυξημένο τρέμουλο σε σχέση με το 7Χ50 (όχι τόσο στην επίγεια αλλά κυρίως στην αστρονομική παρατήρηση). Σε αντίθεση όμως με τις τρεις πρώτες fixed παραμέτρους (φωτορύπανση, κόρη εξόδου και μεγένθυση), υπάρχουν τρόποι μείωσης του τρέμουλου, π.χ. μέσω καλύτερης τεχνικής κρατήματος ή μέσω στήριξης σε τρίποδο/μονόποδο κτλ.\nΑν και είναι νωρίς ακόμα, η εντύπωσή μου είναι πως το 10Χ50 θα με πάει πιο μακρυά από το 7Χ50, ιδίως με την χρήση κατάλληλου στηρίγματος. Να προσθέσω πως το 7Χ50 αποτελεί ενδεχομένως την καλύτερη επιλογή όταν:\n-έχουμε πρόσβαση σε συνθήκες πολύ χαμηλής φωτορύπανσης\n-ο παρατηρητής έχει μεγάλη διαστολή κόρης οφθαλμού στο σκοτάδι\n-δεν θέλουμε ή δεν μπορούμε να κάνουμε χρήση στηρίγματος\n-η παρατήρηση γίνεται μέσα από πλεούμενο (βάρκα/σκάφος)\nΕπίσης, το 7Χ50 έχει μεγαλύτερο eye relief σε σχέση με το αντίστοιχο 10Χ50 Α211 της Nikon, κάτι που επίσης είναι πλεονέκτημα για όσους πρέπει να φορούν γυαλιά κατά την παρατήρηση (π.χ. αστιγματισμός). Όπως ανέφερε και ο Iraklis πιο πάνω, στην δική μου περίπτωση (μυωπία 2 βαθμών) τα γυαλιά δεν είναι απαραίτητα οπότε το eye relief δεν αποτελεί κρίσιμη παράμετρο (βλ. και σχετικό σχόλιο του giannis60).\nΕυχαριστώ ξανά για όλες τις απαντήσεις και την πολύτιμη βοήθεια.\nΔημοσιεύθηκε: 31/05/2021, ημέρα Δευτέρα και ώρα 16:58 Θέμα δημοσίευσης:\nνομιζω εκανες την καλυτερη επιλογη, συμφωνα με αυτα που εγραψαν αναλυτικα οι πιο εμπειροι\nοσον αφορα το τρεμουλο απο την πολυ μικρη μου εμπειρια με τα φτηνα κιαλια του lidl, δεν εχασες κατι, γιατι η τοποθετηση τους σε φωτογραφικο τριποδα, (οτι κιαλια και αν εχεις) νομιζω οτι ειναι μονοδρομος για καποιον απειρο σαν εμενα που θελει να μελετησει τον ουρανο και οχι να ριξει μια ματια\nμπορεις να βρεις φτηνους ανταπτορες για να το κανεις αυτο\nΔημοσιεύθηκε: 31/05/2021, ημέρα Δευτέρα και ώρα 17:36 Θέμα δημοσίευσης:


Τηλεφωνικές ή βιντεοκλήσεις μέσω του Διαδικτύου πιο δημοφιλείς στην Κύπρο μεταξύ των κρατών της ΕΕ – Phile.News\nΤηλεφωνικές ή βιντεοκλήσεις μέσω του Διαδικτύου πιο δημοφιλείς στην Κύπρο μεταξύ των κρατών της ΕΕ\n25 Ιανουαρίου, 2021 23:12 από NewsDesk\nΟι τηλεφωνικές ή βιντεοκλήσεις μέσω του Διαδικτύου ήταν οι πιο δημοφιλείς στην Κύπρο (85%) και στις Κάτω Χώρες (83%) πέρυσι μεταξύ των κρατών μελών της ΕΕ με διαθέσιμα δεδομένα, σύμφωνα με την Eurostat.\nΑντίθετα, αυτό το μερίδιο ήταν χαμηλότερο στην Τσεχία και τη Σλοβενία όπου μόνο λίγο περισσότερο από το ήμισυ (52%) των ατόμων ηλικίας 16-74 ετών πραγματοποίησαν τηλεφωνικές ή βιντεοκλήσεις μέσω Διαδικτύου τους τελευταίους 3 μήνες πριν από την έρευνα.\nΕπιπλέον, το 87% των ατόμων ηλικίας 16-74 ετών στην ΕΕ ανέφεραν ότι είχαν χρησιμοποιήσει το Διαδίκτυο τους προηγούμενους 3 μήνες πέρυσι, σύμφωνα με τα στοιχεία που κυκλοφόρησαν την Τρίτη.\nΑυτό το μερίδιο κυμαινόταν από 70% στη Βουλγαρία έως 99% στη Δανία και 91% στην Κύπρο. Η χρήση του Διαδικτύου αυξήθηκε ραγδαία με την πάροδο των ετών – το 2010 ανήλθε στο 67% και το 2015 στο 78%.\nΤο 2020, το Διαδίκτυο χρησιμοποιήθηκε κυρίως για την αποστολή / λήψη e-mail (74%), για την εύρεση πληροφοριών σχετικά με αγαθά και υπηρεσίες (69%), για ανταλλαγή άμεσων μηνυμάτων (68%), διαδικτυακά νέα (65%) και για τηλεφωνία ή βίντεο κλήσεις (60%).\nΗ πλειονότητα των ανθρώπων χρησιμοποίησε επίσης το Διαδίκτυο για τραπεζικές συναλλαγές (57%), για ακρόαση μουσικής (56%), για συμμετοχή σε κοινωνικά δίκτυα (56%) και για αναζήτηση πληροφοριών για την υγεία (55%).\nΓια να τηρηθούν τα μέτρα κοινωνικής απόστασης που ισχύουν από τον Μάρτιο του 2020 στα περισσότερα κράτη μέλη της ΕΕ, μια επιλογή να παραμείνετε συνδεδεμένοι ήταν μέσω τηλεφώνου ή βιντεοκλήσεων μέσω του Διαδικτύου.\nΣτην ΕΕ, το 60% των ατόμων ηλικίας 16-74 ετών πραγματοποίησαν τηλεφωνικές ή βιντεοκλήσεις μέσω Διαδικτύου το 2020 τους τελευταίους 3 μήνες πριν από την έρευνα.\nΣε όλες τις δραστηριότητες του Διαδικτύου, οι τηλεφωνικές κλήσεις ή οι βιντεοκλήσεις σημείωσαν τη μεγαλύτερη αύξηση σε σύγκριση με το 2019 (52%) καθώς και από την αρχή της συλλογής δεδομένων τους (17% το 2008).


Επέστρεψε στην Α2 η Ορεστιάδα\nΤη δικιά του αντεπίθεση ξεκίνησε ο Α.Ο. Ορεστιάδας καθώς πανηγύρισε την επάνοδο του στην Α2. Σε μία πολύ όμορφη ατμόσφαιρα, παρουσία 500 φίλων και πλέον, o AOO συνδύασε την επάνοδο στην Α2 με τον καλύτερο τρόπο, επικρατώντας με 3-0 του Αρίωνα Πτολεμαϊδας.Ο αγώνας από την αρχή είχε\n''Βούλιαξαν'' δυο δουλέμποροι στην Ορεστιάδα\nΜετά από συντονισμένες ενέργειες της ειδικής ομάδας δίωξης λαθρομετανάστευσης της Αστυνομικής Διεύθυνσης Ορεστιάδας, συνελήφθησαν σήμερα το πρωί στην περιοχή Ορεστιάδας,δυο διακινητές Σομαλός & Σουδανός καθώς με την βοήθεια τρίτου ατόμου\nΠιστοποίηση Ποιότητας για το Γενικό Νοσοκομείο Διδυμοτείχου\nΜια σημαντική εξέλιξη για το Γεν. Νοσ. Διδυμοτείχου είναι η επιλογή του να είναι ένα από τα 34 Νοσοκομεία της χώρας που θα λάβουν πιστοποίηση ποιότητας. Σε αυτά τα 34 (που περιλαμβάνονται τα μεγάλα πανεπιστημιακά τα νοσοκομεία του κέντρου αλλά και αυστηρά επιλεγμένα επαρχιακά )θα υλοποιηθούν\nΠροσλήψεις απο την Εβροφάρμα\nΔιαβάστηκε 3344 φορές\nΗ γαλακτοβιομηχανία Εβροφάρμα ανακοίνωση την πρόθεσή της για την πρόσληψη εργατών και εργατοτεχνιτών.Οι ενδιαφερόμενοι μπορούν να στείλουν βιογραφικό ή να επικοινωνήσουν με την Κα Πεντίδου Ειρήνη στο τηλέφωνο 25530 20020\nΕκστρατεία Ερυθρού Σταυρού για άπορους στο Διδυμότειχο.\nΕκστρατεία βοήθειας των απόρων συμπολιτών της περιοχής εμβέλειας του, ξεκίνησε το παράρτημα Διδυμοτείχου του Ελληνικού Ερυθρού Σταυρού.Στα πλαίσια της πρωτοβουλίας αυτής και με δεδομένη την δυσχερή θέση των πολιτών εξαιτίας της οικονομικής κρίσης που επικρατεί, αποφάσισε να συγκεντρώσει μεταχειρισμένα αντικείμενα αλλά χρήσιμα, τα οποία θα διαθέσει σε κάποιες άλλες οικογένειες που τα έχουν άμεση ανάγκη.\nΗ «Μήδεια» του Μποστ στο Διδυμότειχο\nΟ Εκπολιτιστικός - Λαογραφικός Σύλλογος “Τα Δίδυμα Τείχη”, στο δεύτερο μόλις χρόνο λειτουργίας της Θεατρικής Ομάδας του, παρουσιάζει τη σατιρική κωμωδία του Μποστ (Μέντη Μποσταντζόγλου) “Μήδεια”.\nΠρος αξιοποίηση κοίτασμα ζεόλιθου, στα Πετρωτά, 100 εκ. τόνων!\nΤο δρόμο της αξιοποίησης των σημαντικών κοιτασμάτων ζεόλιθου που βρίσκονται στην περιοχή του Τριγώνου του δήμου Ορεστιάδας “δείχνει” το υπουργείο Περιβάλλοντος Ενέργειας και Κλιματικής Αλλαγής, που με εντολή του υφυπουργού, Γιάννη Μανιάτη, και την αποστολή σχετικού εγγράφου(στις 21 Δεκεμβρίου 2010), ζητά από τις υπηρεσίες της Περιφέρειας Αν. Μακεδονίας- Θράκης να προχωρήσουν οι διαδικασίες για την προκήρυξη ανοιχτού διαγωνισμού για την εκμίσθωση κοιτάσματος ζεόλιθων, στην περιοχή των Πετρωτών.\nΔίχως μεγάλα ονόματα και τετραήμερος ο φετινός 'Αρδας ;\nΈνας θεσμός δεκαεπτά ετών, που έχει συνδεθεί όσο κανένα άλλο πολιτιστικό γεγονός με την περιοχή του Βορείου Έβρου - θύμα του Καλλικράτη;\nΓυρίσματα ταινίας στην Καρωτή Διδυμοτείχου\nΞεκίνησαν εδώ και λίγες ημέρες στο χωριό Καρωτή Διδυμοτείχου, τα γυρίσματα της ταινίας «Το ταγκό των Χριστουγέννων». Η ταινία βασίζεται στο ομώνυμο έργο του Εβρίτη συγγραφέα Γιάννη Ξανθούλη και πρόκειται να ανεβεί στις κινηματογραφικές αίθουσες τον ερχόμενο\nΣελίδα 1060 από 1113


Παρέμβαση για την Πατρών-Κορίνθου – Υπο_γράφει ο Δήμαρχος Πατρέων Κ. Πελετίδης - ΗΜΕΡΗΣΙΟΣ\nHome / Πολιτική / Πρώτη Σελίδα / Υπο_Γράφουν / Παρέμβαση για την Πατρών-Κορίνθου – Υπο_γράφει ο Δήμαρχος Πατρέων Κ. Πελετίδης\nΠαρέμβαση για την Πατρών-Κορίνθου – Υπο_γράφει ο Δήμαρχος Πατρέων Κ. Πελετίδης\nimerisios.gr 12:05:00 μ.μ. Πολιτική, Πρώτη Σελίδα, Υπο_Γράφουν\nΕίναι κατανοητό πια σε όλους ότι η χώρα μας διαθέτει έμπειρο\nεπιστημονικό και εργατικό δυναμικό, αλλά μένει στο περιθώριο για χάρη των συμφερόντων εκείνων, που κάνουν κουμάντο στην πολιτική και οικονομική ζωή του τόπου.\nΑυτή η αντιλαϊκή πολιτική πρέπει και μπορεί να ανατραπεί, αν ο λαός μας αποφασίσει να γίνει αυτός ο πρωταγωνιστής των εξελίξεων. Να πορευτεί σε άλλο δρόμο ανάπτυξης, οργανώνοντας την πάλη του μέσα από το ταξικό εργατικό κίνημα με στόχο τη λαϊκή εξουσία.\nΠαρέμβαση για την Πατρών-Κορίνθου – Υπο_γράφει ο Δήμαρχος Πατρέων Κ. Πελετίδης Reviewed by imerisios.gr on 12:05:00 μ.μ. Rating: 5


23 Ιουλίου: Σαν σήμερα στην Ελλάδα και τον κόσμο – Η απελευθέρωση της Μονεμβασιάς - εναντιοVS\n23 Ιουλίου: Σαν σήμερα στην Ελλάδα και τον κόσμο – Η απελευθέρωση της Μονεμβασιάς\nEnantion Send an email 23/07/2019\n23 Ιουλίου 1821: Οι Έλληνες, με επικεφαλής τον πρίγκιπα Αλέξανδρο Καντακουζηνό, καταλαμβάνουν τη Μονεμβασιά. Το πρώτο κάστρο που πέφτει στα χέρια των επαναστατών.\n1139…. Ο τότε κόμης Αλφόνσο, ανακηρύσσεται πρώτος βασιλιάς της Πορτογαλίας. Διακηρύσσει την ανεξαρτησία της χώρας από την Καστίλη.\n1469…. Λαμβάνει χώρα η Μάχη του Εντζκοτ Μουρ, κατά τη διάρκεια του Πολέμου των Ρόδων στην Αγγλία, ανάμεσα στους Οίκους των Λάνκαστερ και των Γιορκ, για τη διαδοχή του θρόνου\n1788…. Η Νέα Υόρκη, επικυρώνει το αμερικανικό Σύνταγμα και γίνεται η 11η Πολιτεία των ΗΠΑ\n1803…. Μπαίνει για πρώτη φορά σε λειτουργία στην Αγγλία, ο δημόσιος σιδηρόδρομος του Surrey.\n1821…. Οι Έλληνες, με επικεφαλής τον πρίγκιπα Αλέξανδρο Καντακουζηνό, καταλαμβάνουν τη Μονεμβασιά. Είναι το πρώτο κάστρο που πέφτει στα χέρια των επαναστατών.\n1822…. Κατά το 2ο έτος της επανάστασης, ο Θεόδωρος Κολοκοτρώνης, με την τακτική της “καμένης γης” αναγκάζει το Δράμαλη και τα στρατεύματα του να οπισθοχωρήσουν. Στη μάχη, που ακολούθησε στα στενά των Δερβενακίων οι επαναστατημένοι Έλληνες κατατροπώνουν τους Τούρκους.\n1833…. Με βασιλικό διάταγμα, η Εκκλησία της Ελλάδος ανακηρύσσεται αυτοκέφαλη και υπάγεται στο κράτος. Η μονομερής αυτή ενέργεια δεν αναγνωρίζεται από το Πατριαρχείο Κωνσταντινουπόλεως.\n1847…. Η Λιβερία αποκτά την ανεξαρτησία της.\n1863…. Κατά τη διάρκεια του Αμερικανικού Εμφυλίου, ο Τζορτζ ΜακΛίλαν, αποκτά τον έλεγχο του Στρατού του Ποτόμακ.\n1878…. Στην Καλιφόρνια ο Black Bart, ο θρυλικός ληστής των ΗΠΑ, που συνήθιζε να αφήνει ποιήματα μετά τις ληστείες του, καταφέρνει να αποδράσει αφού πρώτα κλέβει ένα χρηματοκιβώτιο της εταιρείας WellFargo. Το χρηματοκιβώτιο εντοπίζεται λίγο αργότερα δίχως χρήματα αλλά με ένα ποίημα του\n1887…. Ο Δρ. Ζαμένοφ δημοσιεύει το βιβλίο του “Η Διεθνής Γλώσσα του Δρ. Εσπεράντο”.\n1888…. Ο Τζον Ντάνλοπ λαμβάνει δίπλωμα ευρεσιτεχνίας για το ελαστικό τροχοφόρου.\n1908…. Στους Ολυμπιακούς Αγώνες του Λονδίνου, στη διάρκεια του Μαραθωνίου Δρόμου, ο Ιταλός Ντονάρντο Πιέτρι αφού έχει τρέξει 42 χλμ σωριάζεται στο έδαφος πριν από τη γραμμή του τερματισμού. Μερικοί θεατές τον βοηθούν να καλύψει τα τελευταία μέτρα με αποτέλεσμα να αποκλειστεί. Νικητής ανακηρύσσεται ο Αμερικανός Τζον Χάγιες.\n1925…. Ο ΠΑΟΚ δίνει τον πρώτο του αγώνα και νικά τον Ηρακλή με 2-1. Στις φανέλες των παικτών του φιγουράρει το τετράφυλλο πράσινο τριφύλλι, που θα αντικατασταθεί από τον δικέφαλο αετό τέσσερα χρόνια αργότερα.\n1929…. Η φασιστική κυβέρνηση Μουσολίνι απαγορεύει τη χρήση ξένων λέξεων στην Ιταλία. Πρώτο θύμα το ποδόσφαιρο, του οποίου η ορολογία εξιταλίζεται.\n…. Ο Ρεϊμόν Πουανκαρέ, ύστερα από εγχείρηση του προστάτη και μετά από υποδείξεις των γιατρών, αναγκάζεται να παραιτηθεί από την προεδρία της γαλλικής Κυβέρνησης.\n1931…. Στη Χιλή, οι αντάρτες καταλαμβάνουν την εξουσία μετά την παραίτηση του Προέδρου Κάρλος Ιμπάνεθ.\n1933…. Στη Γερμανία, ψηφίζεται νόμος σύμφωνα με τον οποίο θα υποβάλλονται σε στείρωση άτομα που πάσχουν από βαριές ή κληρονομικές σωματικές και ψυχικές ασθένειες.\n1935…. Στην Κίνα, 200.000 είναι οι νεκροί από τις πλημμύρες που έπληξαν τις περιοχές γύρω από τον Γαλάζιο Ποταμό.\n1936…. Οι δυνάμεις του Άξονα εμπλέκονται στον ισπανικό εμφύλιο.\n1941…. Ο Αμερικανός Πρόεδρος Φράνκλιν Ρούσβελτ διορίζει τον Ντάγκλας ΜακΑρθουρ διοικητή των αμερικανικών δυνάμεων στην Άπω Ανατολή ενώ ως αντίποινα στην κατάληψη της γαλλικής Ινδοκίνας από τα ιαπωνικά στρατεύματα, κατάσχει όλες τις περιουσίες των Ιαπώνων, που βρίσκονται στις ΗΠΑ.\n1944…. Χτυπά βρετανικό έδαφος ο πρώτος Ναζιστικός πύραυλος V-2.\n1945…. Υπογράφεται η Διακήρυξη του Πόντσδαμ, κατά την οποία ο Χάρι Τρούμαν, ο Γουίνστον Τσόρτσιλ και ο Χιάνγκ Κάι Σεκ, καθορίζουν τους όρους και τις προϋποθέσεις για την παράδοση της Ιαπωνίας στους συμμάχους. Η Ιαπωνία, αποδέχεται τους όρους της Διακήρυξης.\n1947…. Κατά την περίοδο του Ψυχρού Πολέμου, ο Αμερικανός Πρόεδρος Χάρι Τρούμαν, υπογράφει νομοθετική πράξη ασφαλείας, με την οποία δημιουργούνται μεταξύ άλλων οι μυστικές υπηρεσίες CIA και NSA.\n1948…. Ο Αντρέ Μαρί γίνεται πρωθυπουργός της Γαλλίας\n1950…. Η Βρετανία, η Αυστραλία και η Νέα Ζηλανδία δηλώνουν ότι σκοπεύουν να στείλουν στρατιωτικές δυνάμεις στην Κορέα.\n1951…. Στο Καεσόνγκ της Κορέας αρχίζουν διαπραγματεύσεις με σκοπό την ανακωχή.\n1952…. Στην Αίγυπτο, ο συνταγματάρχης Γκαμάλ Αμπντέλ Νάσερ ανατρέπει τον βασιλιά Φαρούκ και αναλαμβάνει τη διακυβέρνηση της χώρας.\nΓκαμάλ Αμπντέλ Νάσερ\n…. Η Ρωσίδα Γκαλίνα Ζίμπινα στους Ολυμπιακούς Αγώνες του Ελσίνκι γίνεται η πρώτη σφυροβόλος που ξεπερνά τα 15μ (15.28μ).\n1953…. Αρχίζει η επανάσταση του Φιντέλ Κάστρο στην Κούβα.\n1953…. Υπογράφεται η Συνθήκη της Κορέας που έδωσε τέλος στον τρίχρονο πόλεμο, κατά τη διάρκεια του οποίου σκοτώθηκαν 1,6 εκατομμύρια Βορειοκορεάτες και Κινέζοι και 118.000 άνδρες των στρατευμάτων των Ηνωμένων Εθνών.\n1956…. Ο Νάσερ κρατικοποιεί τη Διώρυγα του Σουέζ, γεγονός που προκαλεί διεθνή κατακραυγή.\n1958…. Εκτοξεύεται ο αμερικανικός δορυφόρος Exlporer 4.\n1963…. Στη Γιουγκοσλαβία, σεισμός καταστρέφει τα Σκόπια και προκαλεί το θάνατο πολλών ανθρώπων.\n1964…. Ο Χρήστος Παπανικολάου πρωτοεμφανίζεται στους πίνακες των πανελληνίων ρεκόρ στο άλμα επί κοντώ με 4.73, που κάνει στο Κάιρο.\n1965…. Τα νησιά Μαλδίβες στον Ινδικό Ωκεανό αποκτούν πλήρη πολιτική ανεξαρτησία από τη Βρετανία. Η χώρα αποτελούσε βρετανικό προτεκτοράτο από το 1887.\n1969…. Η 39χρονη Σάρον Σάιτς Άνταμς γίνεται η πρώτη γυναίκα που διασχίζει μόνη της τον Ειρηνικό Ωκεανό.\n1972…. Στις ΗΠΑ, η NASA δίνει το συμβόλαιο για το διαστημικό λεωφορείο, αξίας πολλών δις δολαρίων, στην Εταιρεία Νορθ Αμέρικαν Ρόκγουελ.\n23 Ιουλίου 1974…. Πνιγμένη στο αίμα του εγκλήματος στην Κύπρο, η χούντα της Αθήνας καταρρέει. Σε σύσκεψη με τη συμμετοχή και πολιτικών, αποφασίζεται να κληθεί από το Παρίσι ο Κωνσταντίνος Καραμανλής. Στην Κύπρο, παραιτείται από την προεδρία ο διορισμένος Νίκος Σαμψών και τη θέση του παίρνει ο Γλαύκος Κληρίδης.\n1989…. Tο ομοσπονδιακό συμβούλιο ενόρκων κρίνει ένοχο τον φοιτητή του πανεπιστημίου του Κορνέλ, Ρόμπερτ Μόρις επειδή δημιούργησε έναν ιό υπολογιστών.\n1990…. Nέος ομαδικός τάφος ανακαλύπτεται στη Χιλή, με 28 πτώματα ανθρώπων, που εκτελέστηκαν κατά την περίοδο της δικτατορίας του Πινοσέτ.\n1991…. Στη Βουλγαρία, δύο νέες περιπτώσεις διαρροής ραδιενέργειας καταγράφονται στον πυρηνικό σταθμό του Κοζλοντούι.\n1992…. Έκθεση αμερικανικού ινστιτούτου αναφέρει ότι ο καταναλωτισμός προκαλεί περισσότερη οικολογική ζημιά από οποιαδήποτε άλλη αιτία.\n1993…. Άρχίζει το 6ο Παμμακεδονικό Συνέδριο στη Θεσσαλονίκη με τη συμμετοχή των μακεδονικών ενώσεων από όλο τον κόσμο.\n1995…. Μετά την Ισπανία, ο καύσωνας πλήττει και την Ιταλία, με τη θερμοκρασία να ξεπερνά τους 45 βαθμούς Κελσίου. Στην Ισπανία οι νεκροί έχουν φθάσει τους 30 και στην Ιταλία τους 11.\n1996…. Ο Πύρρος Δήμας κατακτά το χρυσό μετάλλιο στην άρση βαρών στην κατηγορία των 83 κιλών στους Ολυμπιακούς Αγώνες της Ατλάντα σηκώνοντας 180 κιλά στο αρασέ, 212.5 στο ζετέ και 392.5 στο σύνολο.\n1997…. Στην Αλγερία, 38 είναι οι νεκροί μέσα σε μια εβδομάδα από επιθέσεις φανατικών ισλαμιστών.\n2002…. Συλλαμβάνεται ο Νίκος Παπαναστασίου, 50 ετών, ο οποίος σύμφωνα με τις Αρχές χρησιμοποιούσε την κωδική ονομασία “Νικήτας” στην τρομοκρατική οργάνωση 17Ν. Πιστεύεται ότι ανήκει στην ηγετική ομάδα της οργάνωσης, με έντονη επιχειρησιακή δράση. Ο ίδιος αρνείται τις κατηγορίες και ενώπιον του εισαγγελέα, όμως τα στοιχεία που διαθέτουν οι Αρχές μιλούν για συμμετοχή του στη δολοφονία του Μομφεράτου και του οδηγού του Π.Ρουσέτη, καθώς και στη ληστεία των Πετραλώνων όπου δολοφονήθηκε ο αστυφύλακα Χ.Μάτης. Σε βάρος του ασκείται ποινική δίωξη.\n2005…. Στη Βομβάη μέσα σε 24 ώρες πέφτουν 99.5 εκατοστά βροχής και η πόλη πλημμυρίζει.\n2008…. Εκρήξεις βομβών στην πόλη Αχμενταμπάντ της Ινδίας σκοτώνουν 53 άτομα.\n2016…. Διπλό βομβιστικό χτύπημα στην Καμπούλ κατά τη διάρκεια διαδήλωσης χαζάρων σκοτώνει 80 άτομα.\n2018: Η φονική πυρκαγιά στο Μάτι\nΣτις 23 Ιουλίου του 2018, δυο μεγάλες πυρκαγιές ξέσπασαν σχεδόν ταυτόχρονα στην Αττική. Η πρώτη ήταν στην Κινέττα, λίγα λεπτά μετά της 12 το μεσημέρι. Η φωτιά είχε ταχύτητα 100 χλμ/ώρα και κατευθύνθηκε προς τους οικισμούς, οι οποίοι εκκενώθηκαν άμεσα. Κάηκαν περιουσίες σπίτια και χιλιάδες στρέμματα\nΤα θύματα της τραγωδίας έφτασαν τα 102. Οι ηλικίες των θυμάτων ήταν από 6 μηνών μέχρι 93 ετών. Ο θρήνος ήταν ανείπωτος. Πολλοί από εκείνους που κατάφεραν να γλιτώσουν, έχασαν κάποιο αγαπημένο πρόσωπο. Το σκηνικό ήταν τρομακτικό και η χώρα ήταν σοκαρισμένη.\nΠρόκειται για την δεύτερη φονικότερη πυρκαγιά του 21ου αιώνα παγκοσμίως, μετά τις πυρκαγιές στην Αυστραλία τον Φεβρουάριο του 2009 που άφησαν πίσω τους 180 νεκρούς. Έναν χρόνο μετά, οι μνήμες είναι ακόμα νωπές και το μέγεθος της τραγωδίας δεν μπορεί και δεν πρέπει να ξεχαστεί\nΣαν σήμερα 23 Ιουλίου 1888 γεννήθηκε ο Ρέιμοντ Τσάντλερ, Αμερικανός συγγραφέας αστυνομικών μυθιστορημάτων, δημιουργός του ντετέκτιβ Φίλιπ Μάρλοου.\nΤο 1892 γεννήθηκε ο Πέτρος Πετρίδης, συνθέτης, από τους πρωτεργάτες της «Εθνικής Σχολής».\nΤην ίδια μέρα το 1957 γεννήθηκε ο Νίκος Γκάλης, ο κορυφαίος Έλληνας καλαθοσφαιριστής.\nΣαν σήμερα το 1875 πέθανε ο Ισαάκ Σίνγκερ, αμερικανοεβραίος εφευρέτης της ραπτομηχανής, την οποία παρουσίασε το 1851, εγκαινιάζοντας τη μέθοδο της σταυροβελονιάς.\nΤο 1957 πέθανε ο Τζουζέπε Τομάσι Ντι Λαμπεντούζα, Ιταλός ευγενής και συγγραφέας του «Γατόπαρδου», που μετέφερε επιτυχημένα στον κινηματογράφο ο Λουκίνο Βισκόντι.\nΤην ίδια μέρα το 2012 έφυγε από την ζωή η Σάλι Ράιντ, φυσικός και αστροναύτισσα, η πρώτη Αμερικανίδα που ταξίδεψε στο διάστημα ..\n6 Ιανουαρίου: Σαν σήμερα στην Ελλάδα και τον κόσμο – Τα επεισοδιακά Θεοφάνια του 1966\nΤι σημαίνουν οι τέσσερις Αγγελοι που αποκαλύφθηκαν στο ναό της Αγίας Σοφίας στην Κωνσταντινούπολη;